Alegzandra/wili-2018-roplus huggingface dataset:
Zum Werg vum Kraus gheere Käischemussig, Obern, Bihnewerge un Balleddmussig, Lieder un Arie, Sinfoniee un Kammermussig. Da US-amerikånische Brofesser Bertil van Boer hot in de 1980er Johr e Verzeischnis vun de Werge zammegschdellt (VB 1 – 208). Im äänzelne sin des käischemussikalische Chorwerge (VB 1 – 17), Obern un Bihnewerge (VB 18 – 34), Baleddmussig (VB 35 – 40), weldlische Kantade (VB 41 – 47), Arie un Duedde (VB 48 - 66), Kanons (VB 67 – 70), Lieder (VB 71 – 120), Kantade un Paschdorale (VB 121 – 127), Sinfoniee, (VB 128 – 148), Konzerde (VB 149 – 155), Kammermussig fä mähner wie ää Inschdrument (VB 156 – 188), Klaviermussig (VB 189 - 196), un Verschiedenes (VB 197 – 208). En Åhang enthält weidare fuchzäh Werge, dodrunner sechs Sinfoniee, vun denne fimpf verschwunne sin.

Awwa mär solld sisch mol klaa mache, was fär Kräfde schun unna so harmlose Zuschdänd wirge: 25,2 km/h sin gradämol draizehnähalb Knode. Wamma die bai 36 km/h ärraischd, hogd mär vielaischd inärem 5/4-Tonne-Regadda-Bood vun 6,5 m Lüa (Läng iwwa alles). Inärem „normale“ Fahrdeseeschla vun 6,5 m Lüa is mär longsama un aus därre draiväddls Tonn Schub wärn laischd onnadhlb bis zwää Tonne, wu in die Seeschl haue. Die Kräfd geje donn uf de Maschd un die Schoode – des sin die Laine, mid dänne wu mär die Seeschl halde duud. Vum Maschd gehnse unne am Fuß diregd ufs Bood un owwe iwwares Bagschdag, des is des 6 mm Schdahlkabl, wu vum Maschd noo achdan gehd. Un die Krafd vum Voaseschl, measchd die Fock odda ä Genua (bsunnaschd groß Fock), dääld sich uf Voaschood un Voaschdag un des gäbdse unne ande Bug un owwe ande Maschd.

Es bsunnaschdäre ande Schoa waa ned de Vanischdungswille - den hän die Amis gejeiwwa de Indiana un annan nuch gonz onnaschdär gezaischd - un aach ned die Skrubellosischkaid, die bai Amis un Russe imma schun viel greeßa waa, sunnan die induschdrielle Deedung, es grausame, ja, es daiflische Abschlachde vun Mensche als quasi Supa-Gruß-Konzäan: In Gheddos hod mär die Judde gsammeld un in Viehwaggongs midde Bahn in die Vanischdungslacha gschiggd. Dord sinse sordiad, in Gaaskamman ärmord un in Serie vun Kremaor-Eefe vabrannd worn. Rund 4 Millione. In 4 Joa. Iwwa 2.700 am Daach. In finf Lacha. Zwäähunnad bis waid iwwa 1000 an jedm Daach in jedm Lacha. Un nomol halbsoviel ausahalb vunde Laacha, baide Transporde, bai Masse-Ärschießunge in Rußlond wäärndm Voamaasch, bai "Schdraf"agdzione. 6 Millone Judde.

1437 is da Ort unnerm Nåme Herten Rode zum erschde mol erwähnt worre. Da zwedde Deil vum Nåme weist druff hie, daß des Dorf in da jingare Ausbauzeit, zwische-m neinde un-em värzehnde Johrhunnert, åågelegt worre is, nochdem ma dodefor dort e Schdigg Wald gerodt hot. Da erschde Deil vum Nåme kummt wahrschoints vum middelhochdeitsche Adjegdiv hart, herte - hadd.

1977: Zur Syntax der infinitivischen Bildungen in den indogermanischen Sprachen. (Europäische Hochschulschriften, 21/3) Frankfurt a/M, Bern, Las Vegas: Lang 1978. Doktor-Dissertation
Bremä (offiziell: Stadtgemeinde Bremen) is die ån da Wesa gelehne Haubdschdadd vun da Bundesland Freie Hanseschdadd Bremä, welsche aus Bremä un Bremerhave besteht. Bremä is a Hafestadt un a wischdischer Verkehrsknodebunkt an de Autobahne A1 un A27 un an mehrere Eisenbahnschdregge nå Bremerhave, de Ruhrgebiet, Hamburch un Hannover.

Vum 13. Jahrhunnerd o sin Boiamääschda an de Spidz vum Stattrot schdanne. Meischt ware zwee Boiamääschda do un manschmol a mehr. Oner hot de Vorsitz im Stattrot kat un de annere hän nur dem sei Beschlüss gmacht. Langsom isch de Ufgob vun de gsamde Verwaldung vum ord dezu kumme. De hän die gsamde Polizei- un Richdergwald kriegt. De hän ball mit om Vogt odder Schultheiß zamme gschafft. Mansche sin vum Stattherr eigsetzt wore annere vum Stattrot gwählt wore. Im 17. un 18. Jahrhunnert ware die eher vum Stattherr ghesene Beamde. De Reichsstätt ware domols Ausnahme. Im 19. Jahrhunnert sin die gwählt wore.

Die Kollerinsel is ä Halbinsel im Flusssischdem vum Rhoi unn gherd zu Brihl in da Kurpalz unn Oddaschdadt in de |Palz. Die Kollerinsel lied lings vum Rhoi, umschlosse vum Rhoi im Oschde unn vum Kollersee, bzw. Oddaschdädter Aldrhoi im Weschde. Endschdonne is die Kollerinsel dorschn Tulla soi Rhoibegradischung, do hot mer ä Abkärzung dorsch die Flussschling geschdoche unn de Rhoi hot die Abkärzung genumme. Es ehemolisch Flussbedd bilded de Kollersee bzw. de Oddaschdädter Aldrhoi. Die Gemainde Brihl liehd uff de reschde Said vum Rhoi, Die Gemainde Oddaschdadt im Siedweschde, die Ketscha Rhoiinsel unn die Gemainde Ketsch reschds vum Rhoi im Siedoschde.

De jidisch Kaufmann Bernhard Herschel hot nach seim Asscheide ausm Lewwe 1905 a halwe Million deitsch Goldmark on Mannem gschdiftet um e Bade-ooschdalt zu baue. Vun däm Geld häwwe se donn vun 1912-1916 des Bädle in U3 in de Inneschdadt gebaud. De Baumäschter is de Richard Perrey worre.

Gernot Umminger: Von „Blecker“, „Kröten“ und „Strumpfkappen“, Fränkischer Volkshumor in Ortsneckereien, in: Badische Heimat 67, 1987, S. 433 - 438 (Digidales Reprint vum Landesverein Badische Heimat)

Schbäda hen don die Kelde un Germane do gsiedld, es Niewelungelied schbield in Worms un Budapeschd. Die Reema hen de Woi onde Rhoi gebrung und Scharlemanje hod soi Raisch vum Adlandig iwwa de Rhoi bis waid iwwas Sägsische enaus ins Beemische un an die Oda un nóó Kroazie un halb Siedidalie ausgedehnd.

Heit befaßt sisch, seit 1982, di Internationale Joseph Martin Kraus-Gesellschaft e. V. in Buche mim Lewe un Werg vum Kraus. Es werre Symposie un Tagunge abghalde, Vereffendlischunge rausgebrocht, Forschungsreise noch Schwede un Eschdreisch gemacht, damit des Lewe un Werg im Zammehang mi-da Mussig un Kuldurgschischt in da mainfränggische Region uffgeaaweit werd. Inderbredazionskurse un Konzerde befasse sisch diregd mim Werg. E Ziel is, alle mussikalische Werge rauszugewwe. Aa di Briefe un liderarische Werge vunem solle vereffendlischt werre. Di Kraus-Gedenggschdädd im Trunzerhaus in Buche werd ewefalls vun da Gsellschaft bedrait.
Ab de 1950er Johr stand se iwwawieschnd als Sängerin uff de Biehn unn hot weltwaide Erfolge gfaiad. Zu ihre beriemdeschde Lieda zählen Isch bin vun Kopp bis Fuß auf Liebe eingschdelld, Lili Marleen, Isch hab’ nochn Koffa in Balin unn Saach mer, wo die Blume sinn.

De greeschd Schbordvaroi is de SV Waisemsand. Donn gebbds noch de ASV, de Tennisclub Luddwischshain unn die Schidzegild, de Raid- unn Fahrvaroi, de Ferdervaroi vun de Fraiwillische Faierwehr, de Häämat- unn Museumsvaroi unn mehrere Fasdnachdsgrubbe. Jeds Johr am Fasdnachdssunndaach find de Rieslingsworm, de Umzuuch schdadd, weller ä paar 10.000 Lait õõziehd. Immer am zwedde Wocheend im Auguschd faierd Waisrem soi Woikerwe.

Dann gibbts do nochn Fluughaafe in Naioste, awwa bei dämm is die Staddbõhn net lonng genuug unn dodemit kenne da nua so klääni Fluggzeisch stadde und lanne.

Bohnekraut war eni vun de Planze die Karl de Große in soiner Landgüterverordnung Capitulare de villis vel curtis imperii in deren 70. Abschnitt zum Anbaue in soine Landgüter (Palze) vorgschriwwe hot. Da die Landgüterverordnung höchschwahrscheinlisch vun 812 datiert, is mit Sischerhaid devu auszugehe, dass Bohnekraut (wanns net schun die Remer mitgebrocht hen) seit dere Zait in de Palz ogebaud un genutzd werd.

De Bezirksverband Palz is e kommunal Gebietskerperschaft in de Palz. In ganz Deitschland gebts kä annere Eirichtung, wu so ähnlich is. Sei Beschdehe hott de BV em Napoleon zu verdange. De BV hott de Bezirksdaach als Gremium.

Di Truuschel (Ribes uva-crispa) (middla un Weschd-Palz) (zum Wort), Grusselbeer (Kurpalz, middla un siedlische Vorderpalz) odder Gruschel (närdlische Palz un Rhoihesse) is e Hansgetrauweart.

De mächdigschde waa de Palzgraf bai Rhoi. Dem soi LÄnna hod mer nóóhea näe ääfach Palz genennd un nóódäm daßes Kuafärschdeamd gschaffe waa, is die Palz zur Kurpalz worrn.

Die Mensche sinn basisorientierd. Des heeßt, dass se imma widda zrick zor Basis misse um nai'i Munition zu hole oda sich zu haile. Die Außa'irdische benutze iwwawiegend Nõohkampfattacke unn haile sisch longsõm vunn selbscht. Außadääm baue die Außa'irdische ihr Ai'a (Wiedabelewungsschdadsiõne) üwwa all hie un hawwe dodemid ä mobilari Bais.
Fer ä Draiegg zu konschdruiere, braach mär genau drai Oogaawe. Des kenne also ää Said un zwää Wingl orra zwää Saide un ään Wingl soi orra drai Saide. Onaschda gehds ned. Alles onnaschde, des wo gehd, duud gnaugnumme als när uf ää vun dänne drai Kombinadzione zuriggfihre. Wonn also ääna sähd, es dääd schun longe, wonna när ään äänzische Pund wißd, nämlisch de Middlpungd, don kännd ma sofoad ä glaischsaidisch Draiegg konschdruiere, wo mid sainere Schbidz uf änare Grade schdeje dääd, donn schdimmd des zwaa, is awwa drodzdäm Kabbes: im Glaischsaidische Draiegg sin all Saide glaisch long un alle Innewingl glaisch groß, also 60°, des womma wääß, longs nadialisch, womma när noch zwää Oogawe griehd, nämlisch ään Pungd, vun däm wo mer ausgeje konn, un die Läng vun änarre signifikannde Schdregg. In däm Fall also fälld mär es Lod vum Middlpungd uf die Grad g un nämmd des fär än Krais um M. Vum Schniddpungd C midde Grade mißd mär ä Schdregg uf g ab, äämol räschds (c1) un äämol lings (c2), un konschdruiad dodemid än Glaischsaidisch Draiegg iwwa c: um A" un B" mid c=c1+c2 an Kreis - unde Schniddpungd S duud des Glaischsaidische Draiegg vavollschdännsche. Des duud mär umklabbe orra um 180° dreje, donn schdehds in C uf g uf de Schbidz. Jezad wädds noch vagläänad, doßs inde Krais enoi baßd: Mär vabindt A mid B.

Schun inde 80a hodde Helmut Mezga soi Audobiographie begonne un die hodda donn als fordgschriwwe un wia des nimmi gschffd hod, do hod soin Jirge des nodiad. Die Audobiographie hämma geposded griehd un uf die Dischb gsedzd, wose als noch schdeje duud un druf waad, doß wea dändo Ardiggl so ausbaue duud, wiea des jo wais God aach längschd schun vadieend hod.

1483 is de Luddäs Maddin gebore worn, 1488 bis 1497 waara uff de Schdadtschul un dodenach ää Joa uff de Dumschul. 1501 hodda in Ärfurd es Schdudiere oogfange. Dõõ hoda nadierlisch alles midgriehd, was's so on Naim gäwwe hod. 1505 hodda mid Jura õõgfange, awwe schun nooä paa Monad issa umgschwengd: im Juli issa baide Auguschtina-Eremite oigedrede un is 27. 2. 1507 zum Diakon sowie am 4. 4. 07 zum Prieschda gewaihd worn. 1508 hodda in Widdebärsch mim Theologie-Schdudium õõgfõnge.

Ä schbedbarogges Friedhofsgraiz un zum Deel gud erhaldene oda reschdauriade middlaldalische Grabdengmela un Grabschdää zaischn a haid noch die ejemols bedaidende Schbaijara Birscha un Honoraziore. Dod'zu kead de erschde Bischof Matthäus Georg von Chandelle vum 1821 oig'rischded Bischdum Schbaija. Ma find awa a die Gräwa vun zum Baischbiel Friedrich M. Schwerd, Bruno Würschmitt, Franz Xaver Remling, Johann Friedrich Butenschön, Wilhelm Molitor, Anton Spiehler, Dietrich Becker, oda a vun de drai Kombonischde Eduard Rottmanner, Johann Baptist Benz un Joseph Niedhammer, oda vum Owazollinschbegda Ludwig von Redwitz, wude Vada vum Dischda Oskar von Redwitz gwesd isch, de Genaral Wilhelm von Horn (Neff vum Feldmaschall Fürst Wrede) un die leschd Rueschded vun de Mudda vum beriimde Maala Anselm Feuerbach, wu im Faijabachhaus g'boore worre isch.

Waisrem liechd in de vorderpälzische Rhoiewene unn de Fuchsbach fließd dorsch de Ord. Zum Ord g'herd es Naherholugsgebied Keschdebersch, aa "Luddwischshain" genonnd.
Míttelschafelse (franzesisch Mittelschaeffolsheim, daitsch Mittelschäffolsheim) isch e franzesische Gmäänd im Département Bas-Rhin (Unnaelsass) in de Region Elsass.

Di Hoch Schdrooß, in alder Fernweg wu vun Heidlberg aus quer dursch de gånze Odewald gfiehrt hot, is zum Deil noch als Hohl im Bundsandschdåå zu sehe. In bschdimmde Bereische vum Bundsandschdåå im Pälzer- un Odewald sin kärzere odder längere Abschnidde vum Hohle net selde.

Trodz allem hodde Oddo nuch massisch Äja griehd: de nai idalienische Keenisch is nõõ drai Joa gschdorwe un Oddo hod die nuch kää zwanzisch Joar ald Widwe, die hailisch Adlhaid, ghaiad un is dodemid audomadisch Keenisch vun Idalie worrn un hod die lombardisch aisern Grohn griehd. Do hod soin Äldsde, de Luidolf, Ängschd griehd um soi Schongse un hodn Uffschdand geprobd. Long gings als werra vun naiim luus, bis daßar am Änd gaa kä Schongse mea ghad hod unroiisch häämkuimme is un sisch unnärworfe hod. Glaischzaidisch is soi äldere Halbbruda Wilhelm, den wu de Oddo mid juchndlische 16 Joa midnärre adlische Slawin gezaischd hod, zum Ärzbischuf vun Määnz gewähld worn.

Im 18. Johahunad hawen Auswoandara, wu aus de Palz weggonge sin, ia Schbrooch noch Noadamerigga g'brochd. Haid heesd die Schbrooch Pennsilwenia Dadsch, isch awa ewe aischendlisch Daidsch un midm Voadapälsische eng vawoand.

Die brodeschdondische Pälsa hawen sich ned iwa Hairad midm kadolische Umlond vamischd. Dodursch hawen se sisch ia Aischeschdendischkaid, z. B. s'Brauchdum un tibisch pälsische Nome bis haid eahalda. Onarasaids hawense ned om Niedahoi ieblischi Braisch wiede Kanewal oda die Schdeansinga om Dreikenischsdaach iwanumme.

Im 4.Kwardal 2011 sinn 16,2 Millione Persone erwerbstädisch gewessd. Die Erwerbskwod hot bai 56,3% geleje, die Beschäfdigungskwod bai 50,8%. Im Nowemba 2008 sinn 8,8% vun de Pole ohne Arwaid gewessd, bis zum Januar 2012 ware es 13,2% unn mer reschned midd em waidere Aaschdieg. Im Januar 2012 sinn 2,12 Millione Arwaidslose in Pole regischdrierd gewessd.

In Deitschland sin folschende weidere Name fer Holunder je noch Geschend volksdimlisch: Allhorn, Dolder, Ellhorn, Eller, Flieder, Holer, Holder, Hollerbaum, Hitschel, Quebeke, Schibike

Die Bliede wer zu Genußzwecke fer Sirup (fer Limonade odder zum aromadisiere vun Sekt), fer Holundersekt odder der Holunderpunsch verwend. In de Kisch komm ma se ausbacke odder z.B. fer Holunderkuche verwende.

Eschlbrunn ligd im Schwarzachtal im nerdliche Graaichgau uugfähr 25 Kilomeda südeschdlich von Heidlberg. Die Gemarkung umfassd e Gebied von 824 Hektar, die zwische 150 und 265 Meda iwwerm Meer ligge. Von de Gemarkung werre 382 Hektar landwerdschaftlich genutzd, 261 Hektar sin Wald, 171 Hektar bebaut un zehn Hektar sin Wasserfläche.

Ä Weck (aa Wegg oda Bredl) is ä kläänes Brot, was mer an äänere Mohlzaid ganz esse dud. Zusamme mit de Worschd unn em Woi is des Weck ääner vun de Grundpfaila vun de Pälzer Kisch.
Än Daitsche Bund hänse gegrind, es Volk hod de Uffschdand geprobd, äs ärschd Parlamend hod än Kaisaraisch unna Praiße bschlosse, där Dummbaidl un Keenisch hod abgelehnd und selbschd, wie schbäda de Bismark in Versail es Daitsche Raisch ufgrischd hod, waas hald när än Daitsches Raisch und nimmi äs Hailisch Reemisch Raisch vun de Daitsch Nadzion.

Schdennografie, korz Schdenno iss e Korzschrifdsischdäm des schnella wie die nommal Longschrifd g'schribb werre konn unn es eameechlische dud im nommale Dembo g'schbrochne Schbrooch midschraiwe se kenne.

Dodezu gäbds außsa de Melodie vunde Woikehlscha un vunde Giddarischde nuch weenschns zwää annere, wu mär allewei ufde Kärwe heere konn, ofd grad, wann sich zwää indie Woll griehe. Wann dann die Umschdejende losleje mid "ai Du Bangert, ai, Du scheeler, ai, Du Rindvieh, Du Kamel", falle die Kondrahende mehrschdns mid oi und die Hännel wärre baiäm naie Schobbe orra baiäm Schobbe Naie baigelehd.

De Dunnersbersch is de heegschde Bersch in de Palz. Mid saine seggshunnertsiwweneachzisch Meder is er in de gesamte Nordpalz unn nadiirlisch aa driwwer inaus des beliebteschte Tourischteziel.

Die Neiflieschler (Neoptera) sin e Üwwerordnung vun Insekte, zu der fascht alle Fluchinsekte bis uff die Eintachsfliesche un die Libelle kheren.

Landwerdschaft (aa Londweadschafd) is sowohl die Herstellung fun blanzliche Erzeichnisse uff dodefor voorgsehene Oanbaufläche als aa die Herstellung fun tierische Erzeichnisse dorch die Zichdung fun Hausdiere.

Wies Elsaß is aa Lothringe en Schdraidgebied zwische Frongraisch unn em Hailisch Reemisch Raisch vun de Daitsch Nadzion bzw. Daitschlond gewessd. Ab 1766 hot gonz Lothringe Frongraisch gherd. Noom Daitsch-Fronzeesische Kriesch hot Frongraisch de nordesdlische Dääl (es haidische Département Moselle) zåmme mim Elsaß als Raischslond Elsaß-Lothringe ons Daitsche Kaisaraisch abdrede misse. Noom Erschde Weltkriech is Lothringe widda on Frongraisch gfalle, 1940-44 im Zwädde Weltkriesch widda daitsch bsedzd worre unn 1945 widda on Frongraisch zerickgewwe worre.

Im Vaglaisch mit denne Annere Dailgebiede is die Mengelea ä reschd jungie Wisseschafd unn konnd erschd am Aafang vum 20. Johrhunnad ihrn haidische, zendrale unn grundleschnde Blads in de Maddemadig ainnemme.
Die Haubdschdrooß wead haidzudaach fa Vaoaschdaldunge un Feschlischkaide bnuzd. Onde Woihnachdszaid hoddsde Woihnachdsmaagd uffm Blads onde Alde Minz zum Dumm hie, oischlieslisch em Gscherrplätzl. De Umzuuch vum Schbaimara Brezlfeschd laafd iwwa die Haubdschdrooß nunna uffde Feschdblads. Donn wead ämol im Joa die Kaisadafel endlong vunde Haubdschdrooß vum Aldperdel bis zum Dumm uffgschdelld, wuma donn unnaschiedlisch Esse un Dring'ge konn. Onnare Oaless sinn Friehlingsfeschd, die Kulduanachd oddade Floohmaagd vum Gscherrplätzl bis zum Dumm. Uffm Bauwanmaagd komma pelsische G'rischd esse, wie Broodworschd, Grumbeeasubb, Saumaache, Hondkees odda Zwiwwlkuche un Pelsa Woi un Obschdla dring'ge, umma konns alde Hondweag oagugge. Said iwwa em Jaazehnd hodds a widdan Nachdweschda, wu Turischde a uffde Haubdschdrooß rumfiere dud. Said naischdm gibds de Nachdumzuuch vunde Brezlkracher im Janua, wu midd schwewbisch-allemonische Masge vaglaidede Gschdalde Guggemusigg grache lossn. Do kummen donn a Schwaiza Oinschella un fiernde Zuuch oa. De Zuuch fongd gesche segs Owens oa gehd vum Dumm duasch die Inneschdadd widda zurigg zum Dummbladz.

De Naje Friedhof in Schbaija isch haid de änsigschde Friedhof in Schbaija, wu ma b'nudze dud un wu de zu glä worrene Alde Friedhof Schbaija abg'lesd hod. Uaschbrinlisch ischa zwische de Woamsa Londschdooß im Oschde, em Alde Poschdwesch unem Headearischwesch im Weschdein Qwadrade axsesimedrisch uffgedeld g'wesd.

Doodraus is donn schließlisch äm gruße un mächdische Kärcheschdaad worn, där wu sisch iwwa halb Idalie un Sizilie ausgedehnd hod. Residenz waa die ärschde rund sexhunnad Joa de Laderaanpalasd, donn ärschd sin Kurie un Pabschd inde Vadikan umgzooche. — Äm Bischuf vun Rom - wasde Pabschd jo is - soi Kadhedral is awwa die Laderanbasiliga gbliwwe.

Heiner Flassbeck (* 12.Dezember 1950 in Birkefeld) is en daitsche Wärdschafdswisseschafdla. Er is Schefekonom bai de UNCTAD gwessd unn said 2005 issa Professor onde Universidäd Hamburch.

Weil selles Projekt do noch key ferdischi Wikipedia is, sondern nur es Teschtprojekt, kammer hier noch key Taxobox darstelle. De Inhalt vun de Taxobox steht desdewee in dem Abschitt do. Wenn äner en Auswesch weiß, dann soller das hier bitte bearweide.

Hia awwa, oande Dummschissel, wa noch ebbes goans onnares: des isch ä Grens gwesd, wie zwische Lenda. Die Schdadd hodde naije Bischof abhole un b'glaide derfe, awwa bloos bis oan die Dummschissel, bis oan die Grens zwische Hochschdifd un fraiji Raichsschdadd, die Grenz zwische Bischofsreschd un Schdaddreschd. Wen sisch do änna ausde Schdadd bis zua Dummschissel, genaua g'sachd, uff die Keäaschesaid vum Nabf hodd flischde kenne, hodda nemme unna Schbaijara Reschd gschdone, awwa unna Bischofsreschd un isch erschdemol sischa voa weldlischa Vafolschung gwesd.

Ääns solld mär awwa nie vagesse: mär konn die See leiwe odda hasse - odda aach ä säldsam Haßlieb zu näre empinde - so odda so, mär braach se ned zfärschde, awwa mär hodse zu räschbägdiere.
De brodeschdandische Parrer Robert Christian Bittendiebel (1907 – 1984) hot etlische Gedischde im Dialekt vun Schílige gschriwwe, zum Beischiel Kehr um's Dorf, D'alt Schrinnerbüddick, Dr Konal un Drunte uff'm Petersplätzel.

1711 isch ugfähr drei Kilomeder weschdlisch vun Neidorf noch e neies Dorf gegrindt worre. Obwohls offiziell denn Name Wilhelmsfeld griggt hot, hot ma in da Gejend „Neies Dorf“ dazu gsaat, aa di Wilhelmsfelder selwer noch e paa Johrzehnde lång, wie ma in de kadolische Käjschebischer sehe kann. Zur Unnerscheidung hot ma zum äldare Neidorf dånn „Altneidorf“ gsaat.

De Henry John Heinz (* 11. Okdoower 1844 in Pittsburgh, Pennsilfaani, † 14. Mai 1919 aa dort) war de Erfinner vum weltberimmte Heinz-Ketschapp.

Ähnlisch ises middm sexuelle Mißbraach: inde Kärsch issa vabode un im Wadikan schdehda unna Schdroof, awwa im Indrässe vunde Opfa - wu sellemols vunde Gsellschafd selwad ä grußi Midschuld ufgeloohd griehd hädde - hodmär viel im Schdille abgeduun. Dodezuu is kumme, doßs ärschdas när un ausschließlich selle Parra waan, vun dänne mär gwißd hod, die wu sisch selwad õõgklaachd un um Hilf gebeede hän, um dodeevun fodzekumme - raaïsch Sinda, wu ändsaach un ufheere wollde. Un käm waa klaa, doß es Bekämpfe vun Driewe ned su ääfach is kääm außa äm Wadikaan, där wu des Probleem jo schun long mim Zelibaad ghad hod un doo uf die sälwe Wais reagiad hod, wie bai Vafehlunge geeschns Zelibaad. was de haidisch Gsellschfd weda raischdm nuch weenschns vaschdonne wärd.

Des is su gonge bis de ledschde Frongekeenisch Konrad un die Gruße vum Raisch die Grohn ande Sagseherzoch Hainrisch (de Vochler) gäwwe hen. Obwohl daßsä sisch nie hod zum Kaisa gröhne geloßd, beginnd doch midm die aischndlische Raischgschichd:

De Friedrich Wilhelm III. hoddoan om 30. Sebdemba 1820 b'schdimmd, dass de Wald vun Kalkar a bsiedld were derf. Die nai Siedlung hodma nooch de Kenischin Luise doan Luisedoaf g'daafd. Do awa ned alle do Bladz gfunne hen, hod oam 31. Dezember 1827 de Kenisch Friedrich Wilhelm a noch Nailuisedoaf ealauwbd, wu doan om 4. Juni 1832 die erschde Laid hiegonge sin.

Die Gschichd vun de Entwicklung vun de individuelle Mobilität in den letzdsche 125 Johr werd anhand von einische originalgetreie Nachbaude wie vum dem erschde Laufrad vum Freiherrn von Drais oder z.B. dem Rekordelektroauto La Jamais Contente vun Camille Jenatzy von 1899 und exemplarisch mittels de greschde privade Sammlung vun Fahrräder, Motorräder, Oldtimern und Nachkriegskleewache vun de Firma NSU verzählt. Zu den Ausstellungssticke ghert ach e Originalausschtattung vun enere NSU-Werkstatt aus de 20er-Johr.

Do des Spiel ja frai im Sinne vun Quelltekschd is konn jeda mitschoffe un helfe. Die Gmeinschaft die zum Tremulous-Projekt keert hod ah viele Karte un Mods erschoffe die jeda benutze konn. Einische stelle ah die Server, uff denne gspielt werd.
De Dummgaade ischä b'liebdes Ziel fa die Schbaimara un fa B'sucha, wu do uffde Wesche schbaziere gejen. Frija wie haid hodds im Summa im Dummgaade Va'oaschdaldunge, wie zum Baischbiel vunde Schdaddjuuchendkabell odda wonns greegschd raisende Middaldder-Feschdiwell vunde Weld in Schbaija zu Gaschd isch. Un do hawwen awwa a schun Kinschdla Weage uffgschdelld kabd. Donn hodds inde Nee vum Minigoldbladz s'Gaadekaffee.

Bischese liegd im Krebsbachdal, kurz bevor de Krebsbach in de Schwarzbach fliesst, am Iwwergang vom Kraichgau zum Kloine Odewald. Nach Heidlberg, des nordweschdlich liegd, sinds ugfähr 25 km. Di tiefschd Schdell von de Gemarkung liegd uf ere Heh von 166 Meder, die högschd uf 298 Metern iwwer NN. Bischese gheerd zur Tourismusregion Brunneregion.

Iwwaall hodda doad Bursche baue geloßd, hod än guude Soldad inärem Bleschõzuch enoighogd un hodm auch nuch es Land erum dezugäwwe. Die Baure hen donn än Dääl vun ihrne Ernde in die Bursch bringe gemißd, hän awwee dod aach Schudz gfunne.

De Rhoi is ääns vunde mehrschd befahrne Gewässa. Hooch in de Alpe entspringe aus viele Quelle de Vodda- unde Hinnärhoi. Dänne ian Oizuchsgebied langd vum Goddhard im Weshde iwwas idalienische Valle di Lei im Siede bis in die Davosa Egg im Oschde. Die Quellehee liehd uugfea bai 2350 m un uugfea 1300 Schdromkilomeda vun de färnschd Mindung endfärnd.

De heegschde Bärsch is die Kalmid mid 673 m. Des is ään grooße Heejezuuch, wo aach nuch de Äschkopp, de Kesslbärsch un de Waißbärsch umfaßd. De Schaafskopp isch zamme midm Morschebärsch, Roodsolbärsch un de Steischerkopp/Schänzl ää zommenhängndes Massiv mi verschiedne Heejebungde. 'Bärsch iwwer 600 m sin

Um die Effendlischkaid õõzuschbresche, braache die Wischdlblouwer Medie. Maischdens wende sie sich an große seriese unn inveschdigadive Zaidunge, wie die "New York Times" odda "The Guardian", um sischa zu gehe, dass aa viel Lait informierd werre unn aa rischdisch umgånge werd. Said naischde gebbds aa es Innannedpordal Wikileaks, wo jeeda Dokumende bzw. Bilder unn Videos naischdelle konn, die en Missschdond uffzaige.

In Schwede hot di Mussig vum Kraus immer ihr Bedeidung ghatt un werd aa heit noch unner ånnarem bei hoche Åläß uffgfiehrt. In Deitschland hot ma sisch in de 1920er un 1930er Johr uff di Werge vum Kraus bsunne, danooch ischs widder oigschlofe. Erschder ab em zweehunnerdschde Gebortsdag vum Kraus, 1956, un vor allem ab de schbäde 1970er Johr is soi Mussig in Deitschland bis heit widder ufgelebt.
De Quark mit de Sahne ordentlisch verriehre (wischdisch: net so korz, un die Sahne langsam zugewwe, sunnschd hot mer glei so ä Brieh un des will mer jo net). Mer muss halt so lang Sahne dezu gewwe, bis der Kees die rischdisch Konsischdenz hot. Es soll kä Supp soi, awwer ach net so dick. Cremisch halt. Im Prinzip kennt mer ach noch sauri Sahne dezu gewwe, awwer es Originalrezebt is bloss mit Sahne. Wann der Kees die rischdisch Konsischdenz hot, dann mit Salz un Peffer abschmegge. Mer macht jo ach noch gern zu allem herzhafde ä Pries Zugger dezu, awwer muss ach net soi. Die annere Zutade, wie Schnittlach, Pederle, Kimml, Zwiwwl usw. du isch persönlisch immer newedra schdelle un net glei in die Weiße Kees noiriehre. Es gebt jo ach Leit, wur kän Kimml wänn.

Pole grenzd im Norde an die Oschdsee unn Russlond, im Oschde an Lidaue, Waißrusslond unn die Ukraine, im Siede an die Slowakai unn Tschechie unn im Weschde an Daitschlond. Pole hot 3.583 km Schdaadsgrenz, 524 devuu valaafe in de Oschdsee unn 1.221 dorsch Fliss. Die Nord-Sied-Aschdreggung vum Kap Rozewie im Norde bis zum Opołonek im Siede dudd 649 Kilomeder bedraachde. Die Weschd-Oschd-Aschdreggung vun Cedynia im Weschde bis zum Knie vum Bug bai Horodło im Oschde dudd 689 Kilomeder bedraache. De Middlpungd vun Pole, gemesse am Grådnedz, is Ozorków.

Hohle bilde sisch im Leeß, awwer aa in verwittertem Bundsandschdåå, wånn in uubefeschdischder Weg Jazehnde odder Jahunnerde lång benutzt wärd. Im Leeß kënne mehrere Meder hohe senkreschde Wänd schdehebleiwe. Schdeile Bëschunge heißt ma Resche. Tibische Gebiede mit Hohle im Leeß sin s Woiverdel in Niederëschdreisch un da Kaiserschduhl in Siedbade. Im Rhoifränggische Gebied find ma se vor allem im weschdlische Kraischgau, an da Bergschdrooß (zum Beischbiel in Laidershause un di „Weiß Hohl“ bei Nußloch) un in Rhoihesse. Bei de rhoihessische Derfer Alsem un Mettenem exischdiert des greeschde Hohlesyschdem vun Daitschlånd. In Alsem sin 11,5 Kilomeder erhalde.

Uffm Friedhof in Schbaija hods Eharefriedhef fa daidsche un fa froansesche G'fallene vum Easchda un Zwedda Weldgriesch, wu nerdlisch un eschdlisch vunde Laichehall lische dun. Baim froansesche Eharefriedhef hodma a Og'herische vunde froansesche G'mainde vun Schbaija b'erdischd.

Vum Bodesee aus issa als Huchrhoi Grenzfluss zwische Daitschlond unn Frongraisch bis noch Kallsruh. Donn fließda waider als Grenzfluss zwische de haidiche Bunneslänner Rhoiland-Palz unn Bade-Wirddebärsch. Dobei fließda midde dorchs pälza Kärnland un drennd aach die weschdlich vunn em liechende Palz vunn de öschdliche, die wu mä haid Kurpalz nennd. An viele Pälza Örda unn Schdädt vorbai wie Germersche, Schbaya, Aldrib oda Ludwichshafe, awwa aach an alde, frieja kurpälzische Örda vorbai wie Oppenm, Bacharach oda Kaub, nämmda soin Wesch zum un als Middlrhoi dorschs Rhoinische Schiefagebirsch un trennd Taunus un Hunsrick. Nördlich devun fließda dorsch Kowwelenz, Bonn un Kölle als Niedarhoi zum Rhurpodd un in die Norddaitsch Tiefewene nóó Holland in die Nordsee. De Rhoi is die nadierlisch Grenz zwische Weschd- un Middloiropa.
Nikola Tesla fàngt 1881, ìn Budapest, àls Ingenieur in de Telegràfzentràlstell vum hungàrnische Stààt, wu er ìnger Tivadar Puskás schàft. Do treft er e junger serbischer Erfìnger, Nebojša Petrović, mìt dem er àm e Pojekt vun doppelter Kràftànlàch wu Glichstrom herstelle zàmmeschàft Catégorie:Article à référence nécessaire .

Mit Sibirie hot Russlond, des greeschd Land uf de Erd, Otail an Asie un iss ääns vunde dinnschdbesiedelde Gebiede uff de Erd, die Schdaade in Siedoschdasie gheare zude dichdeschd bsiedelde Länna, allääns in Schina hods iwwa 1¼ Milliard.

Voadapälsisch werd iwawieschnd in de Voadapals g'babbeld, wu in de Rhoiewene lischd. Iwagäng hods im Oschddeel vum Noadpälsa Beaschlond, wuma awa zum Voadapälsa Schbroochg'bied zehle dud. Irschendwu noadechdlisch vunde Grens zwische de Palz un Roihesse head's Voadapälsische uff. Wu gnau echdlisch oam Owarhoi s'Voadapälsische uffhere dud, isch bai de Schbroochforscha umschdridde. Zum Deel werd do g'meend, dasses Kuapälsisch vun Monnem/Haidlbeasch als Unagrubb zum Voadapälsische d'zu kead. Im Siede geds Voadapälsische doan in Frongraisch ins neadlische Elsass noi un im Weschde geds irschendwu im Pälsawald ins Weschdpälsische (unn uff kän Fall ins Hinnerpälzische) iwa.

"Wieviel Diwisionen hodde Pabschd?" hod Schdalin gfrood un gmäänd, de Wadikaan wär machdlos. Tom Clancy siehd des in soim Roman Im Zaische vum Drache gonz onnaschda: inde figdiwe Hondlung wärn än Babdischdeparra un de kadolisch Nundzius vunde schinesisch Polizai ärmord - voa laufnde Kameras vun CNN. Aus Prodäsd wärn inde USA un Oiropa kää schinesisch Waare mea gkaafd - Schdaadsbagrodd drohd.

In Meckrem gebbds 51 Woibaubedriewe, welle ä Fläsch vun 0,3 ha odda mehr henn. Die dorschschniddlisch Rebfläsch vun eem Betrieb beträgd 4,8 ha. Die gesamde Rebfläsch vun Mekrem beträgt 158 ha. 57% der Meckremer Woibaubetriewe produziere Waißwoi, 43% Rodwoi.

Alles geht uff de Begriff all zurigg, des uff de indogermanisch Schbrochworzl al- (wagse) beruhe dut. In friare Zaide hot mer des alles aa in de Bedaidung vun imma verwend, woraus im pälzische des alls geworre is.

Zwischede Ald Minz unnem Dumm hoddsn uff dea Said n'glääne Blads, s'Gscherrplätzl middm Brunne druff unnem Bligg uff die Draifaldischkaidskeäsch. Do schdeed a de Jakobspilscha, wu droa erinnare dud, dass Schbaija än Pungd vum Jakobsweesch gwesd isch.

Orschwiller (franzesisch Orschwiller, daitsch Orschweiler) isch e franzesische Gmäänd im Département Bas-Rhin (Unnaelsass) in de Region Elsass.

Däm schdehd alladings ändgesche, doß mim Klimawandl es Seeschlwädda knabb wärd: Flaude un Schdargwindzaide nämme zu, moderade Winde vun 2 bft bis 6 bfd nämme ab – un nuch wääs känna, ob sisch ned sogaa es gonze globale Windsyschdem vaännan duud.

Di wichdigschde Bäch sinn di Pfinz, di Saalbach, di Graaichbach, di Leimbach un di Anglbach, wu al in de Rhoi fließe, di Elsenz un Lein, wu in de Negger fließe, un di Schwarzach, en Newefluß vun da Elsenz. Tibisch fer de Graaichgau un wichdisch als Kuldur- un Nadurdenkmäler sin viele Hohle im Leeß.
Im Eadgschoß komma doan a glai iwwa soi Elwedridschle Wisse midd onnare dischbediere un middm Riesling-Schorle oafonge naije Elwedridschle-Eafaarunge zu sommle.

De Haubdoigoang zum Alde Friedhof isch in de Boanhofsschdrooß, faschd visawie vum Boanhoof. En zwedde Oigoang hods in de Schdrooß Hiaschgrawe un en dridde Oigoang in de Wormsa Loandschdrooß. De Paag isch im Juli un Auguschd jedn Daach vun 6 bis 9 Ua Owens un sunschd im Summa vun 7 bis 8 Ua Owens offe. Im Winda ischa doan vun 7.30 bis 5 Ua Owens offe. Vum Mai bis zum Ogtoba hots ima oam erschde Dinschdaach um 3 Ua Middaachs un oam erschde Soamschdaach um 10 Ua ä Firung dursch de Paag.

Amtsschbrooch in ganz Idalje is Idaljenisch, dodenewwe sinn des in äänzelne Regione noch Daitsch, Ladinisch, Fronzeesisch unn Slowenisch. Unn ä paar Minnerheiteschbrooche sinn in Idalje nach em Schbroochegsetz anerkannt.

Äm Friedrisch soi grußes Glick waa, daß wia reschlos am End waa un kää Reserwe mea ghad hod un die Englänna in Amerika gewunne hän un nix mea geschonsad hän, daß doo grad die Zarin Elisabed gschdorwe is un iia Nochfolscha Peta III. zwar uuzuräschnungsfähisch un greeßewahnsinnisch, awwa än troie Faind un kridiglose Bewunnara vum Friedrisch waa, wu soford de Griesch gschdobbd hod, un doß däm soi Fraa Kadarina die Gruße, die wo ian Mõõ glai gschdärz hod, de Griesch aach nimmi ufgenumm hod. - ufnärrem onnan Bladd schdehd nadierlisch aach zur Dischbosidzion, doß die drai Alïïadn selbad völlisch blank waan un ned mea häddn waidakämfe gekännd. När - wea froochd vor ännäre ledschde un reladiv laischd zu gewinnende Schlachd nuch noom Geld?! 1763 waa där Griesch, där wu när als de siwwejährisch Griesch genannd wärd, awwa de ärschde äschde Weldgriesch waa, zu Änd.

Gsedze wärn inde BRD im Bundesdaach ingebrung, in drai Leesunge dischbediad, dezwische es mehrschd nuch an die Ausschüß iwwawiese un donn vum Bundesdaach vaabschied odda vaworfe. Wannse vaabschied worn sin, wärn sem Präsidend zua Unnaschrifd voaglehd - wannse ned die Länna tongiare: Im Beraisch vunde Konkurriarand Gsedzgeewung muß doo aach ärschd noch de Bundesrad zuschdimme.

S'Aldperdel ischs wesdlische Schdadtoa vun de Schdadt Schbaija. De Tuam hod a Heh vun 55 Meda un isch ens vun de hegschde un bedaidenschde Schdadtoa in Daitschlond.

Em Kraus soi ledschdi Kombosizion waa di Drauersinfonie un di Drauerkantad fä de Keenisch Guschdav III., wu 1792 uffeme Masgeball umgebrocht worre is.

Am 7. Mai 973 issa ufm Hejepunkd vun soinere Machd gschdorwe un in soim Dom in Magdebursch begrawe worre an de Said vun sainere ärschde Fraa.

Un nuchääns hod unsanPalz-Poed erkannd: doß des när ä gonz bsunnärschdäri Auszaischnung fär uns Pälza is, wail mär hald als äänzisch sunäre huchi Verandwordun draache könne. Wail - su schraibda - unsan Härgod gsaad häd:

Schun im 14. Joahunnad is die Papiaheaschdellung uffkumme un 1455 hodde Guddebärsch dän Buchdruck erfunne, dodemid waas donn aach mechlisch, Mainunge un Idee schnell un praiswerd zu verbraide.

Hoffe isch e Dorf im Kraichgau und said em 1. Juli 1972 en Schdadddail von Sinse. Bsonners bekand worre isch Hoffe wäge de TSG 1899, die said de Saison 2008/2009 in de 1. Bundesliga schbield.
Sarah Bernhardt, eischndlisch Marie Henriette Rosine Bernardt (* 22. Oktober 1844 in Paris; † 26. März 1923 aa in Paris), war ä franzeesischie Schauschbielerin. Sie war änie vun de beriehmdeschde Darschdellarinne im 19. unn friehe 20. Johrhunnad.

Als Bloomaulsorde diendn Abguss vunare Brohseskulbdur vum Mannemer Bildhaua Gerd Dehof. Die Figur zaigtn dursch die Bäh guggende „Blumepeter“, wiam Bedrachda den Po hieschdregge duht. Der Endwurf is zur Schdifdung vun em Brunne dursch den Mannemer Morge im Johr 1966 endschdane, iss awwa fier den effendlische Raum net zumutbar gwese. De Rainer vun Schilling hot awwa in dem fresche Endwurf die „Kurpälza Lewnsard“ am beschde verwerglischd gsehe. Urschbringlisch als Fasnachdsorde gedengt, werd die Auszaischnung haid durschaus ernschd gnumme, die Dräger werre bai offizielle Gelegnhaide in Mannem protokollarisch begriest.

Soi Ausenonasedzunge mim Pabschd ware die imma allaselwe Problemscha: Nõõm Jesus soinere Lea ko0nn die Kärsch gaakää weldlisch Härrschafd ausiewe wolle. Schdadtdesse hodse defär zu sorsche, dos de Keenisch orra Kaisa alsn guude grischd härrsche duud. Donn hod, wasa seehd, aach Gewischd un Gildischkaid. Wonn awwee de Pabschd när uf die weldlisch Machd schiele duud, när die vagreeßere will, donn duuda de Kärsch, eäm Raisch un sich sebad nix wie när schade! Su waas aach mim Friedrisch II. un de Päbschde zu soinäre Zaid. Was hädde die ned all erraische gekeend, wannse zommeghalde hädde - schdadd desse is dorsch die päbschdlischi Machdgier än geniale Härrscha vergoided worrn.

Hisdorisch gesehe iss die Kurpalz des Gebied vun de hisdorische Kurpalz, welles Bade zugeschlache worre isch. Des Gebied ziehd sisch donn nunner bis wesdlisch vun Hailbronn unn bis dief in de Orewald nai. (siehe Kurpalz)

Noo soinäre Pangsionierung hodda soi humorvollschde Wärge gschaffe un außadäm aach noch inde Schule Pälzisch unnarichd, när fär die Schbrooch zu ärhalde.

Donn hoddan Oddo, soin zwädd-Äldschde, zum Nachfolscha bschdimmd unnen mid näre Halbschwesda vum englische Keenisch vahaiad un de Gruuße vum Raisch präsendiad. Wia 936 annärem Schlaachõõfall gschdowe is, waa soi Raisch vun inne un auße konsolidiad. Soi Suhn Hainrisch hod Bayan gried, soi Suhn Brun is ärzbischuf vun Kölle worn un Thankmar aus de easchd Ehe is zwää Joa schbäda im Kampf geje Oddo gfalle.

De Pälzerwald, aach Pälzer Wald (oda aa Pelsa Wald), is's greescht zämmehängend Waldgebiet in Daitschlond. Newwerm Woi is de Wald e wichdische Idendidädsfaktor vun de Palz. Die gonz Palz is vull devunn – sowaid wie s Lond ned fer Wingerder gebraucht werd orer fer Grummbeere orra Dabag zu plonze. De wichdigschde Dääl devunn is de „Pälzerwald“, der wu aach mid mecher wie ⅓ vum Lond de gräschde Äänzldääl vun de Palz un said 58 aach Naduurpaarg is.

Mit 3.655 Inwohner is Ehnedd de greschde vun de 1974 nai no Humborch ingemendede Schdaddeele. Dodevun endfalle uff die Ords- bzw. Schdaddeele: Ehnedd 2.867, Ingwiller 173 un Schwazeagger 615 Inwohner.
Midde duaschde Dummgaade valaafd en Deel vunde middlaldalische Schdaddmaua, wude Paag in zwee Deel deeld un wu inde achzischa Joa widda inschdoandg'sezd worre isch. Oande Maua schdeed a de frijare Wachtuam, s'sog'noande Haidedirml, eschdlisch vum Dumm. S'Haidedirml isch im Joor 1281 gbaud worre un isch newem Aldperdel änna vunde zwee äänzigschde eahaldene vun e'emools 50 Tirm vunde Schdaddmaua. De Noame kumd vun Haide un meend Braachloand.

Dodebai schainds, als ob daßs Fremdeangschd podenziell imma un bai alle Mänsche gääb: när Mänsche mid närre bsunnaschd hochi Bildung un zudäm nuch bsunnaschd ausgeprächde Selbschbewusdsain hän kää Beriehrungsängschd gecheïwwa Främdm.

De Alperhoi is nä dorsch ä kläni Schwell vun ä paa Meda Hee vun de Aare gedrennd - uhne die dääda in die Aare noi fließe un mid därre schbäda in soi jedzich Bedd. So hodda schdad desse när 86 km zum Bodesee.

S'Sidlungsg'bied inde Gocha Haide hesd said 1749 Palsdoaf. Nochde erschde Eafolsch woldn die braisische Beherde waidere Laid doad oasiedle un's hawen sisch doan bis 1771 Laid ausm Hunsrigg in de Gocha Haid niedag'lossd. Die Kinna sin doan schbeda a wida abgwonnad un sin in die Bönningshaad bai Sonsbegg, die Kenischshaad bai Owahause, die Asbahaid bai Goch un noch Oschdfrieslond (Pälza Däafa bai Aurich) gonge.

Des Härschlbad hot ä Greß vun 4.530 m² un woar unnnerteilt in ä paar Schwimmhall (Männa, Fraue und Volksbad), Wannebäda, Sunnterrass, Sauna ä Wäscherei un ä Bädl für Köter. Ä Wellebad woar a do abba nachm Addi wurds zerbombt un nimmi uffgebaut.

Im Krais herrschd e mildes unn mid maischd neddemol 500 mm Niedaschlaach druggenes Klima. Im Summer isses hääß unn schwiel, mid viel Gewidder, de Winder iss schneearm.

Uff-em Majktblatz in Mildeberg schdeht e brååsene Schdaadue zu Ehre vum Kraus. Uff-em Joseph-Martin-Kraus-Blatz in Buche schdeht en Kraus-Brunne mid-eme brååsene Querfleedeschbieler als Wasserschbeier. Joseph-Martin-Kraus-Stroße gibts in Buche, Weilbach, Borke un Kallsruh, en Kraus-Weg (Kraus väg) in Solna. Schwede hod em 2006 zum 250. Gebortsdag e Briefmaag gewidemt.

Gried mär die Sun ned, schießd mär nachds die Schdärn: de Nordschdärn pändld um de Norpol, däm soi Hee is imma diregd die geografisch Braide, ± 1°, fär die onnan Schdärn gäbds Tabelle mid Heeje un Zaide un die därf mär donn umräschne (viel Vagniesche!).

Im Siide un Wesde vun Veldehof fließd di Oker, en Newefluß vun da Aller. Di Oker fließd bei Veldehof bis heit in nadirlische Mäander. In da Au vun da Oker hot sisch e tibische Flußauelåndschaft erhalde kenne mid Auewälder, Weischholzbeschdänd, are ausgedehnde Sumbfvegetezion un Bereische mit sandische Schdeilufer. Di Okerau is e wischdisches Biotob un Raschdgebiet fä Wasserveggl. In de sandische Schdeilufer briide Eisveggl un Brandgäns. Di ganze Au vun da Oker bei Veldehof ghert zum Nadurschutzgebiet Braunschweiger Okerau.
2010 hot sisch in Pole es Wärdschafdswaggsdum valångsåmd unn dodemid is die Infladsion aa uff 2,6% gesunge. Saidem isch se widda åågschdiege, im Juni 2011 hot se die 3 Prozend iwwerschridde. De Johresdorschnidd 2011 hot donn bai 3,9 geleje, de EU-Dorschschnidd bai 3,1%. Noch de Erhehung vun de Laitzinse im Juni 2011 uff 4,5% hot mer die Beferschdung, dass die Infladsion schdarg ååschdaige werd.

S'Schdifd hoddma mol als almeschdisch golde uns isch inde gonze Pals b'kond g'wesd. Im Pelsa Eabfolschegriesch isches doan awwa im Joa 1689 durschde Schbaimara Schdadbrond zaschdead, awwa dod'noch a widda uffg'baud worre. Nochdemas widda uffg'baud kabd hodd, hodds noch iwwa 100 Joa egxeschdiad, bevoas doan endgildisch inde fronzesische Rewoludzion vaschdaigad un abg'risse worre isch.

Weiße Kees (pälzisch), in da Kurpalz aa Bibbeleskees, uf Middelhessisch Madde, is en frischer, des heeßt ugereifder Kees aus da Millisch vun Kieh.

Nõõdäm doßse all gmäänd hän, mär mißd vun Seesch- uff Modoaschiff umschdelle, is die gewärblisch Seeschlschiffahrd faschd gonz zum Ärlieje kumme. Awwa inzwische gäbds Vasuche mid Rodadzionsseeschl un mid gruße Drache un doesch die Miniadurisierung vun Elegdronig un Servomodore un die Ärfahrunge im Seschlspord/Fahrdeseeschle mid Elegdrowinsche kännd mär haid schun Seeschlschiffe baue, die wu fär siwwe un mea Maschde mid drai Wachoffiziere, drai Seeschlmääsda, ääm Schiffselegdroniga, ääm Schiffselegdromeschaniga un finf Vollmadrose auskumme – solong wie daßs kää Probleme gäbd, dääd sogaa ään Käbdn alläns schun raische.

Ab Åfang 1773 hot da Kraus an da Mainzer Uni Jurra un Filosofie schdudiert. Soi Eldern hawwe gemeint, er kennt e ähnlischi Laufbåhn oischlare wie soin Vadder. Schun im November 1773 is-er noch Erfurt gewechselt, wu di kadolische un efångelische Käischemussig grad e Bliidezeit ghatt hot. Des hot de Kraus begeischdert. Weje-mne Verlaimdungsbrozeß geje soin Vadder is-er ab em November e Johr lång noch Buche zuriggange. Di Zeit dort hod-er zum Hunde Dressiare un Komboniare genitzt. Da Tolon, e Drauerschbiel in drei Agde, is dabei rauskumme, un mehrere Werge Käischemussig. Noch sellem Johr hod da Kraus, vun 1776 bis 1778, in Geddinge weider Jurra schdudiert. Dort hod-er sisch de Nochfolger vum Geddinger Hainbund ǎgschlosse, are liderarische Grubb, wu di Nadur veehrt hot un da Schdreemung vum „Schdurm un Drang“ nåhgschdanne is. Doher hod-er sisch mähner mid Lidaradur un Mussig befaßt un Gedischde, Drame un Oratoarie gschriwwe. In seller Zeit hot sisch zum erschdemol soi Krånkheit, Tuberkulos, bemejgbaa gemacht.

Rachel Anderson: Redressing Colonial Genocide Under International Law: The Hereros' Cause of Action Against Germany. In: 93 California Law Review 1155, 2005 (online).

Dorsch Lothringe ziehe sisch die Fliss Maas, Mosel unn Saar (vun Sied noo Nord), Saône (vun Nord noo Sied) unn aa viele Kanäl sinn do zu finne. Im Weschde sinn die erschde Auslaifa vum Parisa Begge, im Oschde baim Elsaß die Vogese. En Driddl vun Lothringe dudd aus Wäldan bschdehe.
Wie don nõõ zeh Joa anno 933 die Hunne kumme sin un fär nuch zeh Joa hän abschließe gewelld, hodase mid Schimpf un Schande fodgejachd un, wailse glai gemä#n hen, se mißde wirra õõgraife, ihne bai Riade ande Unschdrud su rischdisch ääns uffs Degglsche gäwwe. Doodemid waa donns Raisch gsischad un aach soi Härrschafd un ea hod sisch aach nuch um de Norde kimmäre gekännd: 934 hodda de Däne es Gebied zwische Aida un Schlai abghold.

Es Raisch is nuch schdärka dezendralisierd worn un faschd alle Häfe un Schdrommündunge sin unna auslänischn Oifluß kumme, wannse ned gar ganz värlore gonge sin - es Raisch waa vum Seehannl un iwwahaabp vunde Seefahrd waidgejend abgschnidde, wärend di onnan sisch all ihr Kolonije gschaffd hän. Dodefia hods nuch ä gonz naiï Kuawüad gäwwe, fär Hannowa, fär doß die Änglänna aachemol ä bißje in Daitschlond midregiere därfe.

Bohnekraud is frieher ned nur reschelmeßig zum Werze vun Bohnegemies oigsedzt worre, sondern ach als Heilkraud. Verwend wern die gud abzuschdreifende Bläddle, frisches Gardebohnekraud zum Midkoche ach am Stick. De Gschmack is pfeffrisch, aromadisch weshalb in einische Geschende ach Pefferkraud zum ejährische Bohnekraud gsachd werd. So wie Stange- und Buschbohne war Bohnekraud en typsche Grundbestanddeel vun em Pälzer Gemisegarde.

Die Beere wern in kleene Menge roh gesse, maischd awwer zu Saft oder Sirup verarweid. Ausm Beeresaft kam ma Fruchduffstriche, Woi un Essisch mache.

Reegelse (franzesisch Richtolsheim, daitsch Richtolsheim) isch e franzesische Gmäänd im Département Bas-Rhin (Unnaelsass) in de Region Elsass.

Die Hermeschbeier Kuldur werd fun de Veraine getraa. Iwwer de Ort hinaus bekannde Feschde sin es Schnapsgassefeschd (Schtroßefeschd im Auguschd) un de Oschderrock (Konzerd an Oschdre).

In Echelschäd hads vun 1892 bis 1959 e Bahnhof geb. Der ist unner anerem vun de Inwohner vun de absaids vun de Bahnschdregg gelähne Orde Bechhofe, Lambschbore, Rosekopp, Käshofe und Wiesbach, far die Echelschäd die nächschdgelähn Schdation war, genuzd wor. Angeschloss war e Giederbahnhof uff demm vor allem Dingemiddel, Saadgud un landwerdschafdliche Maschine far die erwähnde Orde vor allem awwer em Echelschäderhof umgeschlah wor sin. Vun 1939 bis geche Grichsenn hads a e gleenie Schmalschburfeldbahn an Bechhofe vorbai bis zum Munitionslacher bai Kerrbrich geb.

Pole werd vun viele Fliss dorschflosse oda hat Õõdääl drõõ, jedzad werre die polnische Haubdfliss genennd. De längschd Fluss is die Wisla (Waichsel), welle 1.047 km vun de siedische Gebirsche in die Oschdsee fließd. Greeßere Fliss sinn aa de Bug midd 587 km, Narew midd 484 km, San midd 443 km, die Odra (Oder) mdd 742 km, unn die Warta (Warthe) midd 808 km.

De „Domnapf“ heesd im Schbaimara Volgsmund Dummschissel un schdeed vorm Dumm in Schbaija inde Palz im Bundesloand Rhoilond-Palz. Die Schissl isch aus Soandschdää un schdeed una Dengmoalschudz un es gejn uug'fea 1500 Lidda Woi noi. Frija hodma die Schissel imma g'fild woan en naiije Bischoof g'weeld worre isch.
Såndhause liechd in de Medropolregion Rhoi-Negga unn in de Owwerrhoiewene. De Hardtbach, de Laimbach unn de Londgraawe fließe dorsch Såndhaiser Gemargung. Såndhause grenzd im Norde an de Heidlberga Schdadtdail Kärsche, im Oschde an de Lååma Schdadtdail Dilje (St. Ilge), im Siede ån Walldoaf, im Siedweschde ån ä uubewohndi Exklav vun Lååme unn im Weschde on Ofderse. Außerm Ord Såndhause gherd noch de Waila Bruchhause, es Ferschderhaus, es Wohngebied Induschdrie unn die Wischdung Lochheem zur Gemäänd Såndhause.

Des Spiel spielt in de Zukunft wo di Mensche Planede koloniesierd henn. Die baue do Rohstoff ab und transchportiere die mit de Frochter zu õnnere Planete. Awwa nun is es so, dass uff e mol ä neue Rass vun Außa'irdische ufftauche tut un die Kolonieä üwwerfällt. Do babbeln nix hilft schicke die Mensche Seldner um die Außa'irdische zu vernichte.

Itterschwiller (franzesisch Itterswiller, daitsch Ittersweiler) isch e franzesische Gmäänd im Département Bas-Rhin (Unnaelsass) in de Region Elsass.

Jost Gippert is Gründer unn Direkdor vomme Projekd TITUS (Thesaurus Indogermanischer Texd- und Schbrochmaderialie), das e vollschdännischi digidali Erfassung vomme textlische Iwwerlieferungsmaderial inn alde indogermanische Schbroche unn denne benachbarde Idiome erraische möscht (said 1987). 1999 initiierde er es Projekd ARMAZI (Kaukasische Schbrache unn Kuldure: Elekdronischi Doggumentation), welsches e döschgraifendii digidali Erfassung von alle Maderialie aus de kaukasische Schbroche abzield unn aus demm derwail es Projekd vomm Georgische Nationalkorbus hervorgang is. Said 2010 fiirt Jost Gippert de Schweapungd “Digital Humanities Hesse: Integrierdi Uffberaidung unn Ausweadung von textbasierde Corpora” imme Rahme von de “Landes-Offensiiv zue Endwicklung Wisseschafdlisch-egonomischer Exzellenz (LOEWE)” vomm Land Hesse (Gemainschafdsprojegd von de Universidääd Frankfuet zesamme mit de Teschnische Universidääd Dammstadd unn em Fraie Daitsche Hochschdift / Frankfueter Geede-Museum).

Dodebai häma aach glai de wahre Wind bereschnd: des is dea Wind, den wo ma im Bood schbüre duud. In dämdo Fall ääfach när vWind – vBood, wail Bood un Wind die glaisch Rischdung hän. Wann de wahre Wind – un des is imma de äänzisch, wo relewand is! – genau vunde Said kimmd (mär hääsdes „halbe Wind“), un es Seeschl hod uugfea 45° zum Heck, donn fange när nuch 70% de Wind oi (sin45°), awwa dodefär griehd mär bai äm guude Profil än enorme Soch voam Seeschl, so doß mär uf waid iwwa 100% vun däm kumd, was de Wind vun achdärn bringd.